68 FEuroopan yhteisöjen virallinen lehti 11/Nide 32 494D0366 1.7.94 EUROOPAN YHTEISÖJEN VIRALLINEN LEHTI N:o L 165/1 NEUVOSTON PÄÄTÖS, tehty 13 päivänä kesäkuuta 1994, Euroopan unionista tehdyn sopimuksen J.2 artiklan perusteella määritellystä, Yhdistyneiden kansakuntien turvallisuusneuvoston päätöslauselman N:o 757 (1992) 9 kohdassa tarkoitettujen vaatimusten täyttämistä koskevaan kieltoon liittyvästä yhteisestä kannasta (94/366/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, ottaa huomioon Yhdistyneiden Kansakuntien turvallisuusneuvoston 30 päivänä toukokuuta 1992 an- taman päätöslauselman N:o 757 (1992), sekä katsoo, että Euroopan yhteisö ja sen jäsenvaltiot ovat panneet täytäntöön päätöslauselman N:o 757 (1992) ja sitä koskevat päätöslauselmat, muun muassa neuvoston 26 päivänä huhtikuuta 1993 antamalla asetuksella (ETY) N:o 990/93, ON PÄÄTTÄNYT SEURAAVAA: 1. Euroopan yhteisön on syytä kieltää Yhdistyneiden Kansakuntien turvallisuusneuvoston päätöslau- selman N:o 757 (1992) 9 kohdassa tarkoitettujen vaatimusten täyttäminen. 2. Tämä päätös tulee voimaan tänä päivänä. Tehty Luxemburgissa 13 päivänä kesäkuuta 1994. Neuvoston puolesta Puheenjohtaja Th. PANGALOS